b'\n_START_ARTICLE_\nNext Eleven\n_START_PARAGRAPH_\nAng Next Eleven o N-11 ay labing-isang bansa\xe2\x80\x94Bangladesh, Vietnam, Ehipto, Indonesia, Iran, Mehiko, Nigeria, Pakistan, Pilipinas, Timog Korea, at Turkiya\xe2\x80\x94na kinilala ng bangkong pampuhunang Goldman Sachs bilang nagtataglay ng mataas na potensiyal na maging mga pinakamalalaking ekonomiya ng ika-21 dantaon kasama ng BRIT. Pinili ng bangko ang mga istadong ito, lahat nagtataglay ng magagandang posibilidad pangkinabukasan para sa pamumuhunan at paglagong pang-ekonomiya, noong ika-12 ng Disyembre 2005._NEWLINE_Ginamit ng Goldman Sachs ang katatagang pang-ekonomiya, kahinugang pampolitika, pagiging bukas ng mga patakarang pangkalakalan at pampuhunan, at ang husay ng edukasyon bilang mga batayan. Ang papel hinggil sa S-11 ay ang pahabol sa papel ng bangko noong 2003 tungkol sa apat na pausbong na ekonomiya ng mga "BRIT": Brasil, Rusya, Indiya, at Tsina.'